Star Wars: The Rise of Skywalker

| Star Wars: The Rise of Skywalker |
| --- | --- |

Ohjaaja:  J. J. Abrams
Käsikirjoittaja:   J. J. Abrams  Chris Terrio 
Tarina:   Derek Connolly  Colin Trevorrow  J. J. Abrams  Chris Terrio 
Perustuu:  George Lucasin luomaan maailmaan ja hahmoihin
Tuottaja:   Kathleen Kennedy  J. J. Abrams  Michelle Rejwan 
Säveltäjä:  John Williams
Kuvaaja:  Dan Mindel
Leikkaaja:   Maryann Brandon  Stefan Grube 
Tuotantosuunnittelija:  Rick Carter
Pukusuunnittelija:  Michael Kaplan
Pääosat:   Daisy Ridley  Adam Driver  Carrie Fisher  Mark Hamill  John Boyega  Oscar Isaac  Anthony Daniels  Naomi Ackie  Domhnall Gleeson  Richard E. Grant  Lupita Nyong’o  Keri Russell  Joonas Suotamo  Kelly Marie Tran  Ian McDiarmid  Billy Dee Williams 
Valmistustiedot
Valmistusmaa:  Yhdysvallat
Tuotantoyhtiö:   Lucasfilm Ltd.  Bad Robot Productions 
Levittäjä:  Walt Disney Studios Motion Pictures
Ensi-ilta:   2019-12-1616. joulukuuta 2019 (Hollywood)  2019-12-1818. joulukuuta 2019 (Suomi)  2019-12-2020. joulukuuta 2019 (Yhdysvallat)  
Kesto:  142 minuuttia
Alkuperäiskieli:  englanti
Budjetti:  275 miljoonaa dollaria
Tuotto:  1,074 miljardia dollaria
Edeltäjä:  Star Wars: The Last Jedi
Aiheesta muualla
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Star Wars: The Rise of Skywalker (tunnettu myös nimellä Star Wars: Episode IX – The Rise of Skywalker) on vuonna 2019 ensi-iltansa saanut yhdysvaltalainen eeppinen avaruusoopperaelokuva, jonka ohjasi J. J. Abrams, joka myös käsikirjoitti sen yhdessä Chris Terrion kanssa. Se on Tähtien sota -elokuvasarjan jatko-osatrilogian kolmas sekä Skywalker-saagan yhdeksäs ja viimeinen osa. Elokuvan tarina sijoittuu vuosi Star Wars: The Last Jedin (2017) tapahtumien jälkeen. Pääosissa näyttelevät Carrie Fisher, Mark Hamill, Adam Driver, Daisy Ridley, John Boyega, Oscar Isaac, Anthony Daniels, Naomi Ackie, Domhnall Gleeson, Richard E. Grant, Lupita Nyong’o, Keri Russell, Joonas Suotamo, Kelly Marie Tran, Ian McDiarmid ja Billy Dee Williams. Elokuvan juoni seuraa Reyn, Finnin ja Poe Dameronin viimeistä taistelua Kylo Reniä ja Ensimmäistä ritarikuntaa vastaan, jotka saavat nyt apua kuolleista palanneelta keisari Palpatinelta.
Elokuvan ilmoitettiin olevan suunnitteilla, kun Disney osti Lucasfilmin lokakuussa 2012. Tuottajina olivat Kathleen Kennedy, Abrams ja Michelle Rejwan. Skywalker-saagan edelliset elokuvat säveltänyt John Williams loi elokuvan musiikin. Elokuussa 2015 Colin Trevorrow palkattiin ohjaamaan elokuva sekä käsikirjoittamaan se yhdessä Derek Connollyn kanssa. Syyskuussa 2017 Trevorrow erosi projektista tuottaja Kathleen Kennedyn kanssa ilmenneiden luovien erimielisyyksien vuoksi ja vain muutama päivä myöhemmin J. J. Abrams palkattiin uudeksi ohjaajaksi. Trevorrow ja Connolly kuitenkin mainittiin elokuvan tarinan tekijöinä Abramsin ja Chris Terrion kanssa. Kuvaukset alkoivat elokuussa 2018 ja päättyivät helmikuussa 2019. Jälkituotanto päättyi marraskuussa 2019.
The Rise of Skywalker sai maailmanensi-iltansa Hollywoodissa 16. joulukuuta 2019. Suomessa se tuli ensi-iltaan elokuvateattereihin 18. joulukuuta 2019 ja Yhdysvalloissa 20. joulukuuta 2019. Elokuva sai kriitikoilta vaihtelevan vastaanoton, joidenkin ylistäessä sitä kaikki kolme trilogiaa toisiinsa yhdistävänä saagan päätösosana ja joidenkin pitäessä sitä mielikuvituksettomana ja jäljittelevänä sekä yhteensopimattomana jatkona The Last Jedin tapahtumille.
Elokuva sai kolme Oscar-ehdokkuutta vuoden 2020 gaalassa (parhaasta musiikista, parhaasta äänityksestä ja parhaista erikoistehosteista) sekä kolme Bafta-ehdokkuutta 73. British Academy Awards -gaalassa (myös parhaasta musiikista, parhaasta äänityksestä ja parhaista erikoistehosteista).